# Muscida

Muscida (Òmicron de l'Ossa Major / ο Ursae Majoris) és un estel situat a la constel·lació de l'Ossa Major; la seva magnitud aparent és +3,36. El seu nom, un dels pocs provinents del llatí, significa «musell», sent també utilitzat per designar a π¹ Ursae Majoris i π² Ursae Majoris.
Muscida és una estrella gegant groga de tipus espectral G5III amb una temperatura superficial de 5.157 K. La seva lluminositat és 140 vegades major que la del Sol i té un radi 15 vegades més gran que el radi solar. El seu espectre mostra una metal·licitat similar a la del Sol i, com altres gegants, gira lentament sobre si mateixa, emprant fins a 250 dies a completar una volta completa. Amb una massa tres vegades major que la del Sol, Muscida va començar la seva vida fa aproximadament 360 milions d'anys com un estel blau calent; actualment travessa l'anomenada «Llacuna de Hertzsprung», una secció del diagrama de Hertzsprung-Russell amb molt pocs estels —hom pensa que els estels travessen aquesta secció en molt poc temps en comparació de la seva vida total. És a més un estel variable la lluentor del qual varia entre magnitud +3,3 i +3,8.
Muscida té una tènue companya de magnitud 15 a 7,1 segons d'arc. És una nana roja de tipus M1 i està separada de Muscida almenys 400 ua. Atès que el període orbital és, com a mínim, de 4.100 anys, no s'ha pogut observar moviment orbital. Ambdós estels s'hi troben a 185 anys llum del sistema solar.

## Sistema planetari

El 2012 es va trobar un planeta extrasolar designat Òmicron Ursae Majoris b i que orbitava la primària a 3,9 unitats astronòmiques. Aquest gegant gasós (4,1 vegades més massiu que Júpiter) completa una òrbita en 1.630 dies.

## Referències

* ↑ «Visual multiples. VIII. 1000 MK types». The Astrophysical Journal Supplement Series, 9-1985, pàg. 95–112. DOI: 10.1086/191064.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 3 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Eiji Kambe «Substellar Companions to Seven Evolved Intermediate-Mass Stars». Publications of the Astronomical Society of Japan, 6, 25-12-2012, pàg. 135. DOI: 10.1093/PASJ/64.6.135.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Maria Tsantaki «SWEET-Cat: A catalogue of parameters for Stars With ExoplanETs» (en anglès). Astronomy and Astrophysics, 8-2013, pàg. 150–150. DOI: 10.1051/0004-6361/201321286.
* ↑ «The lithium abundances of a large sample of red giants» (en anglès). Astrophysical Journal, 2, 31-03-2014, pàg. 94. DOI: 10.1088/0004-637X/785/2/94.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ «Muscida» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].
* ↑ Muscida Arxivat 2015-07-31 a Wayback Machine. (The Bright Star Catalogue)
* 1 2 «Muscida» (en anglès). Stars. Jim Kaler. [Consulta: 2 gener 2021].
* ↑ Sato, Bun'ei; Omiya, Masashi; Harakawa, Hiroki; Izumiura, Hideyuki; Kambe, Eiji; Takeda, Yoichi; Yoshida, Michitoshi; Itoh, Yoichi; Ando, Hiroyasu «Substellar Companions to Seven Evolved Intermediate-Mass Stars». Publications of the Astronomical Society of Japan, 64, 6, 2012. arXiv: 1207.3141. Bibcode: 2012PASJ...64..135S. DOI: 10.1093/pasj/64.6.135.